Obchodná verejná súťaž
na uzavretie nájomnej zmluvy. 
Obchodná verejná súťaž
Mestská časť Košice – Juh
vyhlasuje v súlade s ust. § 281 až § 288 zákona č. 513/91 Zb. Obchodný zákonník 
Obchodnú verejnú súťaž ( OVS )
na uzavretie nájomnej zmluvy. 
SÚŤAŽNÉ PODMIENKY
1. Identifikácia vyhlasovateľa
Názov organizácie : Mestská časť Košice – Juh
Adresa organizácie : Smetanova 4, 040 79 Košice
Internetová adresa : www.kosicejuh.sk
IČO : 00691046
Zastúpený : JUDr. Jaroslav Hlinka – starosta
Kontaktná osoba : Ing. Gabriela Verebová,   Viliam Rác
Telefón :                055 / 720 80 34,               0905424038                   Fax : 055 / 62 506 64
E – mail : gabriela.verebova@kosicejuh.sk, viliamrac@gmail.com
2. Predmet obchodnej verejnej súťaže
Uzavretie nájomnej zmluvy na dobu neurčitú na skladové priestory s pozemkom nachádzajúce sa v areáli Strediska verejno-prospešných prác, Pri bitúnku č. 5 v Košiciach  o výmere 122,36 m2.
3. Spôsob podávania návrhu 
Navrhovatelia podávajú návrhy písomne v slovenskom jazyku v zalepenej obálke s uvedením obchodného mena a sídla navrhovateľa, resp. miesta podnikania s označením
- Obchodná verejná súťaž – „neotvárať“.
Návrhy budú doručené do podateľne vyhlasovateľa na adresu : Mestská časť Košice – Juh,
Smetanova 4, 040 79 Košice do stanovenej lehoty na podávanie návrhov.
4. Lehota podávania návrhov
Navrhovateľ predloží návrh osobne do podateľne vyhlasovateľa alebo doporučenou poštovou zásielkou tak, aby bol vyhlasovateľom riadne zaevidovaný najneskôr do 16. 08. 2010 do 11,00 hod. Do obchodnej verejnej súťaže nebude možné zahrnúť návrh, ktorý bude doručený na adresu vyhlasovateľa, alebo predložený po stanovenej lehote. 
Po uplynutí stanovenej lehoty nebude možné predložený návrh zmeniť a ani odvolať.

5. Otváranie obálok s návrhmi a vyhodnotenie ponúk
Otváranie obálok s návrhmi a vyhodnotenie ponúk sa začne dňa 16. 08. 2010 (pondelok) o 13,30 hod. 
Miesto otvárania obálok s návrhmi : Mestská časť Košice – Juh, Smetanova 4, 040 79 Košice, 1. posch. č. dv. 8.
6. Požiadavky na spracovanie návrhu 
Cena nájmu skladových priestorov a pozemku pod priestormi         min. 198,45 €/ m2/rok                                                                
7. Záväzok na úhradu nákladov
Vyhlasovateľ neuhrádza navrhovateľom náklady spojené s ich účasťou v tejto obchodnej verejnej súťaži.
8. Spôsob výberu najvhodnejšieho návrhu
Predložený návrh bude možné zahrnúť do obchodnej verejnej súťaže len v prípade, ak jeho obsah bude zodpovedať stanoveným súťažným podmienkam. 
Navrhovateľ môže predložiť najviac jeden návrh. Ak navrhovateľ podá viac návrhov, budú všetky zo súťaže vylúčené.
Kritériá hodnotenia 
 Jediným kritériom je výška nájmu 

10. Lehota na oznámenie vybraného návrhu
Vyhlasovateľ si vyberie návrh, ktorý mu najlepšie vyhovuje a oznámi navrhovateľovi s najvhodnejším návrhom, že prijíma jeho návrh písomne na adresu navrhovateľa v lehote do 10 kalendárnych dní od vyhodnotenia ponúk. Ostatným navrhovateľom vyhlasovateľ písomne oznámi, že neuspeli a ich návrh odmietol.
11. Podmienky súťaže
Navrhovateľ je povinný predložiť v návrhu :
a) u právnickej osoby alebo fyzickej osoby podnikateľa obchodné meno, sídlo alebo
miesto podnikania, právnu formu právnickej osoby, IČO, meno a podpis osoby
( osôb ) oprávnenej ( oprávnených ) konať jej menom,
b) originál alebo overenú fotokópiu aktuálneho výpisu z obchodného registra, prípadne 
iného registra, nie starší ako tri mesiace ku dňu predkladania návrhov, čestné 
vyhlásenie navrhovateľa, že nebol na jeho majetok vyhlásený konkurz, počas súťaže
nebolo proti nemu začaté konkurzné alebo vyrovnávacie konanie, nebol proti nemu 
pre nedostatok majetku zamietnutý návrh na vyhlásenie konkurzu,
c) čestné vyhlásenie, že súhlasí s podmienkami obchodnej verejnej súťaže.

12. Vyhlasovateľ si vyhradzuje právo 
a) uverejnené podmienky meniť
b) odmietnuť všetky predložené návrhy
c) obchodnú verejnú súťaž zrušiť
d) pri zistení chýb, ktoré vznikli pri vyhotovovaní návrhu, vyzvať navrhovateľa
na ich odstránenie
e) predĺžiť lehotu na oznámenie výberu najvhodnejšieho návrhu
f) uzavrieť zmluvu s riadne vybratým navrhovateľom najvhodnejšieho návrhu
g) v prípade, že s navrhovateľom s víťazným návrhom nebude uzatvorená nájomná zmluva z dôvodov na strane navrhovateľa, môže vyhlasovateľ uzavrieť nájomnú zmluvu s navrhovateľom, ktorý sa vo vyhodnotení obchodnej verejnej súťaže umiestnil ako druhý v poradí
h) uznať súťaž za platnú, ak sa na nej zúčastní najmenej jeden navrhovateľ, ktorý splnil podmienky súťaže
i) návrh nemožno odvolať po jeho doručení vyhlasovateľovi
Lehota viazanosti ponúk je do 15.09. 2010
V Košiciach, dňa 30.06.2010

JUDr. Jaroslav Hlinka 
starosta
v.r.

Zmluva č. ....../2010/SM
o nájme nebytových priestorov uzavretá podľa zákona č.  116/1990 Zb. 
a ustanovení Občianskeho zákonníka

Zmluvné strany:

Prenajímateľ:      Mestská časť Košice Juh
                           sídlo : Smetanova 4, 040 79 Košice
                           zastúpený: JUDr. Jaroslav Hlinka, starosta
                           IČO: 00697046
		     Bankové spojenie:  Dexia banka Slovensko a.s.
                           č. účtu: 040447001/5600
                                      /ďalej len „prenajímateľ“/

Nájomca:           Názov
                          sídlo :       
                          zastúpený: 
                          IČO:  
                          Bankové spojenie:
                          č. účtu:                                                                                 
                                 /ďalej len „nájomca“/
                                       
I.
Predmet zmluvy, účel nájmu
1. 1. Prenajímateľ je výlučným vlastníkom nehnuteľnosti, a to haly a pozemku parc. č.3234, katastrálne územie Južné mesto.  Nehnuteľnosť sa nachádza na ul. Pri bitúnku č. 5, Košice.

1. 2. Prenajímateľ prehlasuje, že je oprávnený prenechať vyššie uvedený nebytový priestor          a pozemok do nájmu nájomcovi za účelom ich využívania ako skladové priestory. 

1. 3. Predmetom  nájmu sú:
         nebytový priestor vo vyššie uvedenej nehnuteľnosti o výmere 122,36 m2 ( 13,30 m x 9,20 m ) a pozemok parc. č. 3234 nachádzajúci sa pod prenajatým nebytovým priestorom o výmere 122,36 m2.

II.
	Doba nájmu
	
	  2.1.   Nájomná zmluva sa uzatvára na dobu neurčitú, počnúc dňom ............2010.
	Odovzdanie a prevzatie nebytového priestoru sa uskutoční  v písomnej forme, pričom v protokole o odovzdaní a prevzatí bude popísaný aktuálny stav odovzdávaného nebytového priestoru, prípadné ich viditeľné vady a poškodenia. 

    2.2.    Zmluvný vzťah môžu zmluvné strany ukončiť nasledujúcimi spôsobmi: 
          a/ výpoveďou v písomnej forme, bez udania dôvodu. Výpovedná lehota je tri                mesiace /v súlade s § 11 z.č.116/1990 Zb./ a začína plynúť od prvého dňa mesiaca nasledujúceho po doručení výpovede   
          b/  dohodou zmluvných strán  ku ktorémukoľvek dňu
          c/ odstúpením od zmluvy zo strany prenajímateľa v prípade závažného porušenia                ustanovení tejto zmluvy
        d/   nájomný vzťah môže  zaniknúť aj z dôvodov uvedených v § 14 zákona   č.116/1990  Zb./ zánikom predmetu nájmu, smrťou nájomcu, zánikom právnickej osoby ako nájomcu /

2.3.	   V prípade ukončenia nájmu sa nájomca zaväzuje protokolárne odovzdať predmet 
   nájmu  najneskôr do troch dní od ukončenia nájmu. 

2.4.	  Pri ukončení nájmu sa zaväzuje nájomca odovzdať späť prenajímateľovi prenajatý 
  majetok v stave užívania schopnom. 

III.
Výška a splatnosť nájomného a úhrada za služby spojené s nájmom
  
3.1. Cena nájmu je zmluvnými stranami dohodnutá na ...... €/m2/ročne,  
3.2. Nájomca bude zároveň uhrádzať platby za služby spojené s nájmom za elektrickú energiu odvoz komunálneho odpadu a strážnu službu.  
3.3. Výška nájomného a platieb za služby s nájmom spojené sú špecifikované vo        výpočtovom liste, ktorý bude prílohou č.1 zmluvy  a je jej nedeliteľnou súčasťou. 
3.4.	Nájomca sa zaväzuje platiť predpísané nájomné a platby za služby spojené         s nájmom  vždy do 15. dňa bežného mesiaca na účet prenajímateľa /č. účtu uvedené v           zmluve/. 

3.5.	V prípade omeškania s úhradou splatného nájomného sa nájomca zaväzuje zaplatiť         prenajímateľovi úroky z omeškania v súlade s príslušným právnym predpisom, t.j.         nariadením vlády č.87/1995 Z. z., vo výške dvojnásobku úrokovej sadzby určenej NBS,          platnej ju prvému dňu omeškania s plnením peňažného dlhu od splatnosti nájomného až         do zaplatenia.

3.6.	Na zabezpečenie svojej prípadnej splatnej pohľadávky si vyhradzuje prenajímateľ využiť zádržné právo k veciam vo vlastníctve nájomcu v zmysle § 151 s Občianskeho zákonníka.

IV.
Ostatné dojednania a podmienky nájomného vzťahu
4.1. Nájomca je povinný uhrádzať náklady spojené s obvyklým udržiavaním prenajatého         nebytového priestoru a  je oprávnený bez súhlasu prenajímateľa previesť iba drobné          vnútorné úpravy za účelom sprevádzkovania nebytového priestoru podľa tejto zmluvy.         Zároveň sa nájomca zaväzuje na vlastné náklady vykonávať bežnú údržbu a opravy.          Nájomca sa zaväzuje vykonávať kontrolu a udržiavanie stavu prenajatého nebytového 
         priestoru z hľadiska protipožiarnej prevencie a bezpečnosti práce.
4.2.	Zároveň sa nájomca  zaväzuje zabezpečiť dodržiavanie príslušných platných predpisov         v oblasti  požiarnej ochrany pre potreby prevádzky podľa bodu 1.4. predmetu zmluvy,         vrátane  vecí ním do nebytových priestorov  vnesených  a uložených. 

4.3.	Nájomca zabezpečí poistenie prevádzky vo vnútri prenajatých miestností ako aj  vnútorného zariadenia na vlastné náklady.

4.4.	Nájomca prehlasuje, že pri odovzdávaní bol oboznámený so stavom nebytového  
priestoru a tento stav je  mu dobre známy.

4.5.	  Nájomca nie je oprávnený prenechať tretím osobám v tejto zmluve prenajatý majetok   
  do podnájmu .

4.6.	Nájomca  je povinný umožniť zodpovednému pracovníkovi prenajímateľa vstup  do prenajatého  priestoru za účelom kontroly spôsobu a účelu využívania nebytového      priestoru, a to za prítomnosti osoby poverenej nájomcom.      

  4.7. Prenajímateľ môže vstúpiť do prenajatého priestoru bez prítomnosti osoby          poverenej nájomcom iba v prípadoch nebezpečenstva – živelnej pohromy,  havárií, atď., za predpokladu, že sa vopred pokúsil o tomto kroku hodnoverným spôsobom informovať nájomcu alebo zodpovednú osobu nájomcu.
4.8. Nájomca je povinný  bez zbytočného  odkladu  oznámiť  prenajímateľovi   každú                   haváriu, poruchu a potrebu  opravy alebo údržby, ak nemajú  charakter  bežných  opráv a údržby a umožniť vykonanie týchto opráv. V opačnom prípade nájomca zodpovedá za škodu, ktorá nesplnením povinnosti vznikla.

4.9.  Nájomca sa zaväzuje realizovať stavebné úpravy na predmete nájmu presahujúce rámec     bežných opráv a úprav dohodnutých v tejto zmluve len s predchádzajúcim súhlasom  prenajímateľa. Rozsah úprav a spôsob financovania  zmluvné strany upravia           dodatkom k tejto zmluve.
4.10. Nájomca je povinný udržiavať poriadok, bezpečnosť a čistotu v prenajatom priestore    a okolí a dodržiavať pravidlá občianskeho spolužitia.
4.11. Nájomca je pri užívaní predmetu zmluvy povinný dodržiavať právne predpisy o ochrane pôdy, ovzdušia, prírody a životného prostredia.
4.12.  Nájomca je povinný zabezpečiť ochranu majetku pred poškodením, zničením, stratou alebo zneužitím a v plnom rozsahu zodpovedá za všetky škody súvisiace s využívaním predmetu nájmu podľa príslušných ustanovení Občianskeho zákonníka.

V. SPOLOČNÉ A ZÁVEREČNÉ USTANOVENIA

5.1.   Zmluvné strany môžu meniť obsah tejto zmluvy a prijímať dodatky k tejto  zmluve po    vzájomnej dohode a len v písomnej forme.

  5.2. Pre vzťahy neupravené touto zmluvou platia ustanovenia zákona č.116/1990 Zb.           o nájme a podnájme nebytových priestorov v znení neskorších predpisov,  Občianskeho zákonníka a zákona č. 138/1991 Zb. o majetku obcí v znení neskorších predpisov.

5.3.  Zmluva nadobúda platnosť a účinnosť dňom podpisu zmluvnými stranami.

5.4.  Zmluva je vyhotovená v štyroch rovnopisoch, z ktorých po dva obdrží každá zmluvná 
       strana.

V Košiciach, .............................                          V Košiciach, ..................................

......................................................                          ....................................................
                     nájomca              		                                 prenajímateľ